Baracoa
Store norske leksikon,Geografi,Verdens geografi,Nord- og Mellom-Amerika,Cubas geografi
Baracoa er en havneby lengst i øst på Cubas nordøstkyst, i provinsen Guantánamo. Byen har 79 270 innbyggere (ONE, estimat for 2019) og er et viktig eksportsenter for kakao, kokosnøtter og bananer.
Omringet av fjell ligger byen relativt isolert fra resten av Cuba, bortsett fra en vei som ble anlagt på 1960-tallet for å forbinde Baracoa med Guantánamo.Da conquistadoren Diego Velázquez de Cuéllar koloniserte Cuba etablerte han øyas første spanske bosetting i Baracoa i 1512. Baracoa var også Cubas første hovedstad fra 1518 til 1522. Europeisk bosetting førte til at den opprinnelige taino-befolkningen døde ut. Les mer i Store norske leksikon Cubas geografi Cubas befolkning Cubas historie